apuntmenorca.com

Francesco Tristano
2023-09-10 20:30 - 21:30 | Illa del Rei, s/n
Francesco Tristano exhibirà en el Festival Pedra Viva el seu mestratge en la composició i interpretació de peces experimentals en les quals integra de forma totalment orgànica el llenguatge clàssic i la música electrònica. Tristano estarà acompanyat en aquest concert únic a l'Illa de Rei, en el port de Maó, per Paul Schumacher (videoart) i Edoardo Pietrogrande (enginyer de so). Aquesta actuació és fruit de la col·laboració del Festival Pedra Viva (https://apuntmenorca.com/ca/actualitat/pedra-viva-2023/) i Hauser & Wirth Menorca. (https://apuntmenorca.com/ca/experiencies/hauser-wirth/)
Música, llums i imatges
Expliquen des del festival que l'espectacle que oferirà el pianista luxemburguès el 10 de setembre navegarà «entre els repertoris del barroc i de la música antiga i les seves composicions originals». A més, avancen que serà un espectacle sorprenent, no sols per la capacitat de Francesco Tristano de fer transicions improvisades i amalgamar de forma completament natural gèneres dispars, sinó pel teló de fons que crearà Paul Schumacher, aka Melting Pol, amb l'Hospital de la Illa del Rei. «Si començavem l'edició del festival relacionant la dansa amb l'escultura a Hauser & Wirth, ara l'acabem relacionant la música amb un espectacle de llums i imatges. Una manera més de celebrar l'agermanament de les arts escèniques amb les visuals», expliquen els organitzadors.
Sobre Francesco Tristano
Nascut a Luxemburg el 1981, Francesco Tristano resideix actualment a Barcelona, ciutat que ha acollit amb els braços oberts el seu talent a l'hora de fusionar el classicisme i els nous llenguatges musicals. Els èxits recollits en el Palau de la Música, L’Auditori i el Festival de Jazz de Barcelona així ho confirmen. A més, ha realitzat gires mundials amb orquestres de renom, incloent-hi l'Orquestra Nacional Russa, la Hamburger Symphoniker i l'Hanoi Philharmonic. El seu plantejament artístic mostra una mentalitat oberta i una actitud experimental, la qual cosa el distingeix com un dels artistes més destacats de la seva generació. Amb els New Bach Players, el seu propi grup de cambra, manté aquest xoc creatiu entre èpoques i estils musicals, trencant les convencions clàssiques mitjançant l'ús de modernes tècniques de tecnologia musical. Tristano és un artista sense fronteres ni prejudicis que us valdrà la pena conèixer i, sobretot, escoltar.
